CELEX: 62011TA0054
Language: sk
Date: 2013-01-15 00:00:00
Title: Vec T-54/11: Rozsudok Všeobecného súdu z  15. januára 2013 — Španielsko/Komisia [ „EFRR — Zníženie finančnej pomoci — Príspevok v prospech operačného programu spadajúceho pod cieľ 1 (2000 – 2006), ktorý sa týka regiónu Andalúzia (Španielsko) — Článok 39 ods. 3 písm. b) nariadenia (ES) č. 1260/1999 — Lehota troch mesiacov — Smernica 93/36/EHS — Rokovacie konanie bez predchádzajúceho zverejnenia oznámenia o vyhlásení verejného obstarávania“ ]

23.2.2013   
            
            
               SK
            
            
               Úradný vestník Európskej únie
            
            
               C 55/10
            
         Rozsudok Všeobecného súdu z 15. januára 2013 — Španielsko/Komisia
   (Vec T-54/11) (1)
   
   (EFRR - Zníženie finančnej pomoci - Príspevok v prospech operačného programu spadajúceho pod cieľ 1 (2000 – 2006), ktorý sa týka regiónu Andalúzia (Španielsko) - Článok 39 ods. 3 písm. b) nariadenia (ES) č. 1260/1999 - Lehota troch mesiacov - Smernica 93/36/EHS - Rokovacie konanie bez predchádzajúceho zverejnenia oznámenia o vyhlásení verejného obstarávania)
   2013/C 55/15
   Jazyk konania: španielčina
   
      Účastníci konania
   
   
      Žalobca: Španielske kráľovstvo (v zastúpení: pôvodne M. Muñoz Pérez, neskôr S. Martínez-Lage Sobredo, a napokon A. Rubio González a N. Díaz Abad, abogados del Estado)
   
      Žalovaná: Európska komisia (v zastúpení: A. Steiblytė a J. Baquero Cruz, splnomocnení zástupcovia)
   
      Predmet veci
   
   Návrh na zrušenie rozhodnutia Komisie K(2010) 7700 v konečnom znení zo 16. novembra 2010 o zrušení časti príspevku poskytnutého z Európskeho fondu pre regionálny rozvoj (EFRR) v prospech integrovaného operačného programu spadajúceho pod cieľ 1 pre Andalúziu (2000–2006) v rozsahu, v akom ukladá finančnú opravu vo výške 100 % nákladov financovaných EFRR pre zmluvy č. 2075/2003 a 2120/2005
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 80, 12.3.2011.